Diari Oficial de la Generalitat Valenciana


Sumari del DOGV 3959, del 14-03-2001 (2001/2164)

RESOLUCIÓ de 27 de febrer de 2001, del subsecretari de l'Oficina de Ciència i Tecnologia del Govern Valencià, per la qual s'adjudiquen ajudes per a estades postdoctorals per a joves investigadors, dins del programa de projectes d'investigació científica i desenvolupament tecnològic a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3959

Data del DOGV
:   14-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/2164


Organisme emissor
:   Presidència de la Generalitat

Tipus de document
:   Resolució

RESOLUCIÓ de 27 de febrer de 2001, del subsecretari de l'Oficina de Ciència i Tecnologia del Govern Valencià, per la qual s'adjudiquen ajudes per a estades postdoctorals per a joves investigadors, dins del programa de projectes d'investigació científica i desenvolupament tecnològic a la Comunitat Valenciana. [2001/X2164]
  
A l'annex V de l'Ordre de 30 de juny de 2000, de la Conselleria de Cultura i Educació (DOGV núm. 3.804, de 31 de juliol de 2000), per la qual es convocaven diferents tipus d'ajudes i beques per al foment de la investigació científica i el desenvolupament tecnològic en la Comunitat Valenciana, s'establixen les bases de la convocatòria d'ajudes per a la contractació de doctors en propostes conjuntes entre universitats o centres d'investigació i empreses.
  
La base 6 de l'annex I disposa en l'apartat primer que: ?Una vegada finalitzat el procés d'avaluació, la concessió o denegació de les ajudes s'acordarà per resolució del director general d'Ensenyaments Universitaris i Investigació, per delegació del conseller. La resolució de la convocatòria es publicarà en el Diari Oficial de la Generalitat Valenciana?.
  
Posteriorment es va promulgar el Decret 7/2000, de 22 de maig, (DOGV núm. 3.755, de 23 de maig), del president de la Generalitat Valenciana, pel qual s'assigna a la Presidència i a les Conselleries determinades competències, disposa en el seua article 1, apartat primer, que ?S'assignen a la Presidència de la Generalitat Valenciana les matèries de turisme, cooperació internacional, relacions institucionals i externes, secretariat de Govern i relacions amb les Corts, I+D+I, telecomunicacions, modernització i racionalització?, mentre que la nova Conselleria de Cultura i Educació no té ja competències en matèria d'investigació (apartat quart del citat article).
  
En concordança amb l'anterior el Decret 109/2000, de 18 de juliol, del Govern Valencià, pel qual s'aprova el nou Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern, establix en el seu article 21 que depén de la Vicepresidència Segona l'Oficina de Ciència i Tecnologia del Govern Valencià.
  
D'acord amb el que estableixen les disposicions transitòries del Decret 111/2000, de 18 de juliol, del Govern Valencià, pel qual s'aprova el Reglament Orgànica i Funcional de la Conselleria de Cultura i Educació, i de la seua Ordre de desplegament de 3 d'octubre de 2000, la competència per a resoldre els assumptes i expedients que corresponguen al Servei de Política Científica s'assigna a l'Oficina de Ciència i Tecnologia del Govern Valencià
  
Per tot això, i una vegada comprovades les sol·licituds presentades, resolc:
  
Primer
  
Adjudicar les ajudes per estades postdoctorals per a joves investigadors, als beneficiaris que es relacionen a l'annex de la resolució i per el període que s'indica al mateix.
  
Segon
  
L'aprofitament de la beca comprèn els elements continguts a la base 5 de l'annex V, de l'esmentada ordre i les altres dotacions que figuren a l'annex d'esta resolució.
  
Tercer
  
Els beneficiaris d'estes ajudes es comprometran a complir totes les obligacions que s'especifiquen als annexos I i V de l'esmentada ordre.
  
D'acord amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei rEguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament en reposició, o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant el mateix òrgan que va dictar l'acte, en el termini d'un mes comptador des de l'endemà de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació de la present resolució.